"Setswana Puo ya Gae (HL)/P2 9 DBE/Ngwanaitseele 2017 NSC POTSO 4 (DIPOTSO TSE DIKHUTSHWANE) Buisa nopolo e e latelang, mme o arabe dipotso. MADUBADUBE A 1939 – JM Lekgetho le ba bangwe 1 Le epile ja ba ja tlhakana moseja ole. 2 Ga twe go thata, kgomo e tsentse tlhako kgamelong, 3 Thamo ya phala khibidu; ga twe go dubegile, 4 Go a faratlhatlhanngwa, ga go jewe diwelang. 5 Bommabana ba lela mo go botlhokotlhoko, 6 Ba gadima tlase boo ba gadima godimo. 7 Ga twe go a boitshega, ga go itsiwe boroko, 8 Go lala go khidia sefako sa marumo. 9 Bontsintsi ga bo na kwa bo latsang tlhogo gone, 10 Bo fetogile bakgarakgatshegi ba bofelo. 11 Go itatswa kgabo ya molelo magabone, 12 E ja e bo e wetsa motshegare le bosigo. 13 Thaka ya makau e tlogetse magae le metse, 14 E ineetse go lala godimo ga thaba, 15 Ga se bothatanyana, gompieno go sulafetse, 16 Go tshwana fela gare ga mawatle le motlhaba. 17 Ga twe monongwaga phatshwana ga e thuse sepe, 18 Go busa dinonyane tsa loapi, difofane; 19 Mo metsing gone go fete go iphetlhe sekepe, 20 Sa seka-kadimelela, sekepe sa sesapi. 21 E ya gompieno ga se e tlholang e bolelwa. 22 Gompieno go thulanye botlhale le jo bongwe, 23 Ka go rakanye bone tota bana ba go tsalwa 24 Ga ba ga lebagana ditshwantshwang le tse dingwe. 4.1 Mmoki o senola maikutlo afe mo lebokong le? (2) 4.2 Naya ponagalo ya poko e e tlhagelelang mo meleng 2 le 3 le mosola wa yona. (2) 4.3 Tlhalosa mola 8 jaaka o dirisitswe mo lebokong. (2) 4.4 Faa sekapuo se se tlhagelelang mo moleng 11 o bo o tlhalose mosola wa sona. (2) 4.5 O ithutile eng mo lebokong le? (2) [10] LE Kwalololo e ileditswe Phetla"